Jean-Claude Martineau
Jean-Claude Martineau, rele tou Koralen, ki fèt an 1937 nan Kwadèboukè (Ayiti), se yon dramatij, kontè, lodyansè, konpozitè, istoryen ayisyen.

Biyografi

Fòmasyon 
Papa li te soti nan Jeremi ak manman li te soti nan Plezans. Yo te mèt lekòl nan yon fèm-lekòl pandan Okipasyon amerikèn nan Plezans, kote li fè etid primè li yo.

Epi li etidye nan Lise Toussaint Louverture nan Pòtoprens. Li te vle vin agwonòm. Men Fakilte agwonomi sèlman pran yon sèl pwomosyon chak 4 an. Anatandan li etidye kontabilite.

Kòmansman karyè 
Li kòmanse travay kòm komantatè radyo.
Epi Jean-Claude Martineau kite Ayiti ak ale rete nan Boston kote li abite anviwon 40 ane. Li ekri pawòl pou mizik pou Manno Charlemagne, Emeline Michel, Beethova Obas, Carole Demesmin, TiCorn. Li te chwazi li menm chantè yo.

Li enseye istwa Dayiti, yon kou li kreye anlè kilti, koutim, ak politik ayisyèn, nan Boston. Li konn pale kat (4) lang ː kreyò ayisyen, franse, angle, panyòl.

Aprè 40 ane Ozetazini ak divòs li, li retounen Ayiti. Li rankontre dezyèm madanm li e li gen yon dezyèm pitit gason.
Nan Télévision Nationale d'Haïti, li travay kòm chèf seksyon kiltirèl ak li prezante "Réflexion", yon editoryal pandan jounal televizyon an.

Zèv li yo 
 Pwezi, kont, chante, 1991
 Flè dizè, 1982, edisyon Nouveautés Plus
 Istwa tan lontan (kont), edisyon Nouveautés Plus
 Men mwen (chanson), edisyon Nouveautés Plus
 Nouveaux contes, edisyon Nouveautés Plus

Referans

Lyen deyò 
 Jean-Claude Martineau sou africultures.com
 Jean-Claude Martineau sou intexto.ca

Moun
Literati
Ekriven 
Ekriven ayisyen
Konpozitè ayisyen
Nesans nan lane 1937